**Ford tuo myyntiin huomiota herättävät Fiesta Red Edition- ja Fiesta Black Edition -mallit; tehokkaimmat 1.0-litraiset tuotanto katuautot**

* Ford tuo myyntiin Fiesta Red Edition- ja Fiesta Black Edition -mallit
* Ford on tehnyt 1.0-litraisesta EcoBoost-moottorista 140-hevosvoimaisen version, jonka tehot litraa kohti ovat paremmat kuin Bugatti Veyronin

* Autot kiihtyvät 0-100 km/h 9 sekunnissa ja niiden huippunopeus on 201 km/h. Polttoaineen kulutus on 4.5 l/100 km ja CO2-päästöt 104 g/km.
* Race Red -malli kiiltävän mustalla katolla ja yksityiskohdilla sekä Panther Black -malli kiiltävän punaisella katolla ja yksityiskohdilla ovat saaneet innoituksensa vallalla olevasta trendistä, jossa on vahvat kontrastit
* Fiestan maineikasta ajodynamiikkaa on entisestään parannettu urheilullisella jousituksella, hienosäädetyllä ohjauksella ja uusilla välityksillä

**Helsinki 18.6.2014** – Häikäisevä kaksivärinen ulkomuoto. 140-hevosvoimainen 1.0 litran EcoBoost. Jäykempi jousitus, uudet välityssuhteet ja hienosäädetty ohjaus. Näistä tunnistaa Ford Fiesta Red Edition- ja Ford Fiesta Black Edition -mallit, jotka saavat päät kääntymään. Luvassa on myös mahtavaa suorituskykyä ja polttoainetaloudellisuutta.

Autot saapuvat jälleenmyyjäliikkeisiin loppuvuodesta. Autoissa on kaikkien aikojen tehokkain 1.0 litran EcoBoost-moottori. 140-hevosvoimaisen moottorin tehot litraa kohden ovat suuremmat kuin Bugatti Veyronin ja Ferrari 458 Specialen.

Vahvat värikontrastit ovat peruja globaaleista muotitrendeistä. Kaksiväristen autojen väreinä ovat joko Race Red kiiltävän mustalla katolla ja yksityiskohdilla tai Panther Black kiiltävän punaisella katolla ja yksityiskohdilla.

“Nämä kaksi uutta Fiestaa näkyvät ja kuuluvat teillä. Kuljettajilleen ne antavat mahtavan ajokokemuksen, kun sporttisempi versio 1.0 litran EcoBoost-moottorista yhdistyy Fiestan erinomaiseen ajettavuuteen ja käsiteltävyyteen”, kertoo Roelant de Waard (vice president, Marketing, Sales & Service, Ford of Europe).

**Erottuva muotoilu**

Kolmiovisen mallin ylä- ja alasäleikön reunukset, osa etupuskurista ja peilikotelot ovat tehosteväriset ja niissä on Panther Black -väriset 16-tuumaiset kevytmetallivanteet (17-tuumaiset valinnaisvarusteena). Edessä ja takana on urheilullinen puskuri, kylkiä koristavat kylkilistat ja katolla on spoileri. Kiiltävää tehosteväriä on käytetty molempien mallien katoissa.

Autoissa on kiiltävän musta keskikonsoli ja oven kahvat. Urheilullinen ohjauspyörä ja vaihdekepin suojus ovat mustaa nahkaa, joissa on koristeena punainen tikkaus. Matot ovat myös mustat, samoin urheilulliset istuimet, ja niistä molemmissa toistuu sama punainen tikkaus.

“Molemmat autot ovat selväpiirteisiä, moderneja ja ne erottuvat joukosta, mutta niillä on täysin erilaiset persoonallisuudet”, kertoo John Mcleod (chief designer, Vehicle Personalisation, Ford of Europe). “Minulle Black Edition edustaa provokatiivisuutta, sillä sen punaiset yksityiskohdat ja erityisesti säleikön reunukset saavat aikaan niin suuren kontrastin, että auto varmasti huomataan. Red Edition on myös ilmeikäs, mutta herkempi.”

**Kaikkien aikojen tehokkain 1.0-litrainen tuotantoauto**

1.0-litraisesta EcoBoostista on saatu 140-hevosvoimainen versio tekemällä säätöjä turboahtimen ahtopaineen säätöön, venttiilien ajoitukseen, ahtoilman jäähdyttimeen ja kaasun hallintaan. Tuloksena on 12 prosenttia enemmän tehoja ja entistä sporttisempi ajokokemus, kun auto kiihtyy 0-100 km/h 9 sekunnissa, huippunopeus on 201 km/h, polttoaineen kulutus 4,5 l/100 km ja CO2-päästöt 104 g/km. \*\*

“Uuden 140-hevosvoimaisen EcoBoost-moottorin tehot ovat litraa kohden yli kaksinkertaiset edeltäjäänsä Fiesta S:ssä 10 vuotta sitten käytössä olleeseen 1.6-litraiseen 100-hevosvoimaiseen moottoriin verrattuna”, kertoo Andrew Fraser (manager, Gasoline Calibration, Ford of Europe). “Uskon tämän moottorin asettavan uudet kriteerit pienten bensiinimoottorien teholle ja polttoainetaloudellisuudelle.”

Fordin 1.0-litrainen EcoBoost-moottori valittiin vuoden moottoriksi vuosina 2012 ja 2013. Tämän vuoden ensimmäisellä vuosineljänneksellä lähes 30 prosenttia Fiestan ostajista valitsi autoonsa 100- tai 125-hevosvoimaisen 1.0 litran EcoBoostin, Suomessa lähes 45 prosenttia. Uudessa 140-hevosvoimaisessa versiossa on käytetty täysin samaa teknologiaa eli siinä on turboahdin, muuttuva venttiilien ajoitus ja suorasuihkutus.

Fiesta Red Editionin ja Fiesta Black Editionin ajettavuutta on parannettu muuttamalla 5-vaihteisen manuaalivaihteiston välityssuhteita ja jousitusta. Uusien iskunvaimentimien ja jousien kiinnikkeiden lisäksi urheilulliseen jousitukseen kuuluu jäykempi taka-akseli ja säätöjen puolesta uudistettu EPAS-järjestelmä.

Uusi Fiesta tuli markkinoille loppuvuodesta 2012. Auto oli saanut uuden, dynaamisen ilmeen ja hienostuneet sisätilat. Uusiin teknologioihin kuuluivat Ford SYNC, Active City Stop -törmäyksenestojärjestelmä ja MyKey -ohjelmoitava avain, jonka avulla auton toimintoja voidaan rajoittaa ja näin parantaa nuorten kuljettajien turvallisuutta.

# # #

\* Perustuvat viimeisimpiin saatavilla oleviin JATO Dynamicsin tietoihin, jotka on kerännyt JATO Consult. Luvut perustuvat 30 Euroopan maasta saatuihin tietoihin. Lisätietoja osoitteesta [www.jato.com](http://www.jato.com).

\*\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivien (EC) 715/2007 ja (EC) 692/2008 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Polttoainetehokkuuden lisäksi ajokäyttäytymisellä sekä muilla ei-teknisillä asioilla on vaikutusta auton polttoaineen kulutuksen ja CO2-päästöjen määrittämiseen. CO2 on pääasiallisin kasvihuonekaasu, joka on syynä ilmaston lämpenemiseen. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 183 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com